Appenweier

**Appewiir** (dt. *Appenweier*) isch e Gmei im Ortenaukreis z Bade-Wirttebärg un litt rund 7&nbsp;km nerdlig vun Offeburig.

## Geografii
Appenweier bstoht üs dr Hauptgmei Appewiir (4075 Inwohner), em Ortsdeil Urloffe, wu fir dr Anbau vun Meerrettich bekannt isch, (4301 Inwohner) un Nesselried (1383 Inwohner). Nesselried ziegt sich durich s Wannebachdal in d Vorbärg, Urloffe litt nerdlig vun Appewiir. Dr Bann bstoht üs 58,4 % Landwirtschaftsfleche, 22,5 % Wald, 16,3 % Sidlungsflechi un 2,8 % sunschtiger Flechi.

### Gmeindsgliderung
Zue Appewiir ghere näwem friejere Dorf Appewiir mit em Wiiler Heetlisberg no di ehmolige Derfer Nesselried mit dr Wiiler Illedal un Kohlstatt un Urloffe mit em Wiiler Zimmern. Zue Nesselried ghere au no dr Wiilerhof un di abgangene Ortschafte Schwiighof un Ufholz. Z Urloffe sin di abgangene Ortschafte Richelheim un Wisunge gläge

## Gschicht
Di erscht urkundlig Nännung vun Appewiir stammt üs em Johr 884. Dodemit zellt Appewiir zue de elteschte schriftlig iwerliferte Ortschafte im Ortenaukreis.

Im Drissgjehrige Krieg isch s Dorf arig verwieschtet worre, wu au in dr Revolutionskrieg speter witerschgange sin. 1632 isch Appewiir vun schwedische Druppe niderbrännt wore, 1689 het s Brandschatzunge gää durich franzesischi Druppe.

Anne 1750 isch d Kirch, wu im heiligen Michael gweiht isch, im alte Ortskärn im Rokokostil nej baue worre. Appewiir het bis 1803 zum Hanauerland ghert un isch deno durich de Riichsdeputationshauptschluss zum Großherzogtum Bade kumme, wu s zum Amtsbezirk Kähl zellt het, speter dr Landkreis Kähl wurde. Durich d Kreisreform isch s Dorf 1973 zum Ortenaukreis kumme.

### Gschicht vun de Ortsdeil
#### Nesselried

#### Urloffe

## Bolitik
### Burgermeischter
* 1969–1977: Günter Kaufmann
* 1977–2001: Siegfried Götz
* 2001–2010: Hansjürgen Stein
* sitt 2010: Manuel Tabor

### Gmairot
Ergebnis vun dr Kommunalwahl vum 26. Mai 2019:

### Bartnerschaft
Sit 1976 git es e Bartnerschaft zwische Appewiir un de franzesische Räbböugmei Montlouis-sur-Loire in de Touraine.

## Kultur un Sähenswirdigkeite

### Bauwärik
Im Ortsdeil Urloffe git s di klassizistisch Sankt Martinskirch, entworfe un üsgfiert vum Hans Voß im Weinbrenner-Stil. Si zeigt e spot Bischpel vu däm Klassizismus, wu z Bade typisch gsi isch. Monümäntal stoßt dr Kirchdurm üs dr Vordersiite vum Kircheschiff in d Heh. Nit typisch fir de Weinbrenner-Stil isch de Schmuckriichtum an de Fassade vum Langhüüs. D Urloffener Kirch zellt zue de scheschte klassizistische Kirche z Bade.

## Wirtschaft un Infrastruktur

### Verkehr
Appewiir isch e Iisebahnknote, wu insgsamt drej Iisenbahnstreckene ufenanderdräffe D Rhindalbahn verbindet Appewiir mit Manne iwer Karlsrue un Basel iwer Offeburig un Friiburig. D Europabahn stellt d Verbindung mit em franzesische Stroßburig iwer Kähl här un d Ränchdalbahn zwigt uf Bad Griesbach ab. Parallel zue de Rhindalbahn fiere d Bundesautobahn 5 an Appewiir verbii un d B 3 mittle durich. Bodi Stroße wäre vor Aapewiir vun de B 28 krizt, wu mer no Oschte in s Ränchdal un de Mittler Schwarzwald kunnt un no Weschte iwer Kähl un dr rhin (*[[Europabrücke (Kehl)|Europabruck]]*) uf Stroßburig.

E groß Brobläm stellt fir Appewiir di blant Infädlung vun de Europabahn in d Rhindalbahn dar. Blant isch e Schnällfahrstrecki, wu d Gmei Appewiir faktisch deet deile. Dodegege git s große Widerstand z Appewiir. E Alternativ dodezue wär, ass d Hochgschwindigkeitszig zwische Frankrich un Ditschland iwer d stillgleit Bahnstrecki Roeschwoog–Rastatt gfiert wäre.

## Lit
* 1815, 18. Juni, Maximilian Werner, † 20. Jänner 1875 z Offeburig, deutscher Politiker, Mitglid vun de Frankfurter Nationalversammlung
* 1885, 14. April, Georg Lechleiter, † 19. September 1942, Vorsitzende vun de kommunistische Fraktion im badische Landdag un Kopf vun ere Widerstandsgruppe in de Zitt vum Nationalsozialismus
* 1900, 4. Novämber, Paul Werner, † 15. Februar 1970, SS-Standartefierer un Minischtrialrot
* 1964, Patrick Dreier, ditscher Drumpeter
* 1952, 27. April, Stefan Schaub, ditscher Musikpedagog, Psycholog, Musikwisseschaftler un Autor

## Fueßnotte


## Weblink

*Appewiir
* D Kirch vun Urloffe im Weinbrenner-Stil uf re private Architektur-Websitte